להרגיש 
מכתבים ישנים במגירה קוראים לי בשקט; אני אוספת אותם בידיים קרות, מקמטת; כדורים כדורים אני מועכת אותם, מרפדת; את כל נשמתי – שלא אשבר; עיתונים צהובים בערימה קוראים אותי לסדר; לפני כמה ימים, כשעוד קראתי אותם, האמנתי שאהיה בסדר; כי מה כבר אני לעומת אנשים שגומרים על הכביש; האמנתי כל כך שאף פעם לא אשכח להרגיש; להרגיש יפה, להרגיש חשובה,; להרגיש חד פעמית, משהו שעוד לא היה; להרגיש מיוחדת בתוך המון אדם; אחת מבין כולם; אחת.; מעילים נשכחים שחיכו כל הקיץ לגשם; מכסים את הגוף, מנסים להקל על הנפש; צעיפים על הלב מונחים, מחפשים נואשות את הדרך; אל תוך נשמתי – שלא תתקרר; לבושה מכל עבר מרגישה עירומה מכל צד; המון שאלות מחכות לתשובה שתבוא ומיד; חיטוטים, חיבוטים מנקרים בגרון עד להתיש; מנסה להרכיב את עצמי מחדש, ושוב להרגיש; 